Fik i forbindelse med køb af ny lejlighed (projektbyggeri) automatisk TDCTV via kabel. På et tidspunkt begyndte regningerne så at blive sendt fra Yousee. 

Same group, Same shit, Different brand !!!!

Blev træt af deres pris/pakkepolitik som ikke levner plads til kundevalg og sagde det derfor op.
Stor var overraskelsen, da vi modtog brev med bekræftelse om opsigelsen, hvor det nærmest drev af skadefro ned over siden da de lige ville gøre os opmærksom på, at vi nu heller ikke kunne se public TV.

De har altså retten til at spærre borgere ude fra Public service, på trods af licensbetaling på 2.200,- årligt.

Nuvel, da det var Yousee, kunne vi jo så bestille TDCTV igen, som nu hedder Home trio, men med en pris på 399,- leverer fastnet, internet og TV. 
Men god morgen min bare, 13 ligegyldige kanaler plus gratis public TV er jo tæt på utroværdig (falsk) markedsføring.

Man skal altså have den store pakke til 499,-, hvis ikke det skal være løse fjer alt sammen. 
God middag min bare. Dertil kommer Multiroom for at have mere end en skærm (vi har stadig 3). HDTV for at få HD kanaler igen. Viasat for at få TV2 NEWS igen. Kanal 9 abonnement for at få den tilbage.

God aften min bare - ALT IALT BLIVER DET NU 934,- skriver nihundredefireogtredive for TV, internet og fastnet med tre TV skærme i boligen. Vi betaler 150 for fastnet og 159 for mobilt internet pr måned. Altså skulle TV nu koste 625,- pr måned. Undskyld mig, hvad tænker I dog på????

Heldigvis fik jeg fingeren væk fra bestillingsknappen, før noget gik rigtig galt.

Gik til Yousee som har en OK mellempakke med både 9'eren og TV2 NEWS til 309,- pr. måned.

TROR I DE VIL HAVE OS SOM KUNDE?????

Nej - de kan desværre ikke levere TV på vores adresse. Ikke den mindste interesse eller bare den mindste indikation omkring muligheden for at opnå et kundeforhold. 

Jeg orker simpelthen ikke at få kontakt for at spørge, hvorfor de ikke vil sælge os noget. Men opdager jeg nogensinde,at det sker i samarbejde med TDCTV, er jeg sikker på. at det må være en lækkerbidsken for konkurrencestyrelsen at man på den måde kan blokere borgernes adgang til public TV gennem deres egne installationer.

Jeg spekulerer på, om ikke vi hele tiden har haft TDCTV med regning via Yousee og om der sidder en lille monopolistisk lakaj hos Yousee som nu ringer hjem til far for at fortælle, at han har nægtet os adgang.

Om lidt står jeg på altanen og monterer en DVB-T antenne som vil give mig masser af gratis Public TV og mulighed for BoxerTV til fair priser, selv om de svenske tåber ikke ved, at danskerne ikke tror på halv pris, bare fordi en del af prisen lægges over som kortafgift. (Det gælder nu både for TV og brobizz)

De har dog lyttet til Danskerne omkring kanalvalg og fleksibilitet, modsat alle andre. Og man kan simpelt hen ikke få lov at bruge så mange penge, som TDCTV/Yousee forlanger.

Allerbedst - nu er sommerhuset blevet gratis med DVB-T på taget i stedet for kabel - hokus pokus!! (Der havde vi også en fuld pakke fra TDCTV/Yousee)

Og - Nu ved jeg også, hvorfor meget etagebyggeri i Danmark ligner en ren øjenbæ. Det er utilfredse TDCTV/Yousee kunder som sætter deres egne grimme paraboler op på altanen,for at undgå det her tyrani. Tak for at arbejde imod forskønnelse af vort land.

Søde Thomas Wandahl, Du behøver ikke bruge tid på at svare. Din holdning er jo fuldstændig impotent og syltet ind i TDC coporate identity. Man krummer tæer over dine svar, som kun har til formål at føre diskussionen bort fra det offentlige rum. 

Hvis du mener at gøre en forskel; Tag dog ud og mød brugerne og lær af det.